stanford-oval/wikipedia huggingface dataset:
เดอะคราวน์ (ภาพยนตร์ชุดทางโทรทัศน์)
เนื้อหา

เนื้อหาของภาพยนตร์ชุดเรื่องนี้ครอบคลุมช่วงเวลาตั้งแต่ก่อนสมเด็จพระราชินีนาถเอลิซาเบธที่ 2 จะขึ้นครองราชสมบัติจนถึงช่วงเวลาในรัชสมัยของพระองค์ โดยฤดูกาลแรกดำเนินเรื่องตั้งแต่ พ.ศ. 2490 ถึง พ.ศ. 2498 ครอบคลุมเหตุการณ์สำคัญอันประกอบไปด้วยการอภิเษกสมรสของเจ้าฟ้าหญิงเอลิซาเบธกับเรือโทฟิลิป เมาต์แบทเทน ดยุกแห่งเอดินบะระ, การดำรงตำแหน่งนายกรัฐมนตรีสมัยที่ 2 ของวินสตัน เชอร์ชิล, การสวรรคตของพระเจ้าจอร์จที่ 6, ภัยพิบัติหมอกควันครั้งใหญ่ของกรุงลอนดอน พ.ศ. 2495, พระราชพิธีบรมราชินยาภิเษกของสมเด็จพระราชินีนาถเอลิซาเบธที่ 2 และการแยกทางกันระหว่างเจ้าฟ้าหญิงมาร์กาเร็ตกับนาวาอากาศเอกปีเตอร์ ทาวน์เซนด์
ฤดูกาลที่ 2 ดำเนินเรื่องตั้งแต่ พ.ศ. 2499 ถึง พ.ศ. 2507 ครอบคลุมเหตุการณ์สำคัญอันประกอบไปด้วยวิกฤตการณ์คลองสุเอซ, การสถาปนาฟิลิป ดยุกแห่งเอดินบะระขึ้นเป็นเจ้าชายแห่งสหราชอาณาจักร, การเสกสมรสระหว่างเจ้าฟ้าหญิงมาร์กาเร็ตกับโทนี่ อาร์มสตรอง-โจนส์, การถ่ายทอดสาส์นวันคริสต์มาสทางโทรทัศน์ครั้งแรก, การลอบสังหารประธานาธิบดีจอห์น เอฟ. เคนเนอดี แห่งสหรัฐอเมริกา และการประสูติเจ้าฟ้าชายแอนดรูว์และเจ้าฟ้าชายเอ็ดเวิร์ด
ฤดูกาลที่ 3 ดำเนินเรื่องตั้งแต่ พ.ศ. 2507 ถึง พ.ศ. 2520 ครอบคลุมเหตุการณ์สำคัญอันประกอบไปด้วยการขึ้นดำรงตำแหน่งนายกรัฐมนตรีของฮาโรลด์ วิลสันจากพรรคแรงงาน, ภัยพิบัติอเบอร์ฟาน พ.ศ. 2509, สารคดีชุด เดอะ รอยัล แฟมิลี่, พระราชพิธีสถาปนาเจ้าฟ้าชายชาร์ลส์ขึ้นเป็นเจ้าชายแห่งเวลส์, ยานอพอลโล 11 ลงจอดบนดวงจันทร์, ความสัมพันธ์ช่วงต้นของเจ้าฟ้าชายชาร์ลส์กับคามิลล่า แชนด์, การหย่าร้างของเจ้าฟ้าหญิงมาร์กาเร็ตกับลอร์ดสโนว์ดอน และพระราชพิธีรัชดาภิเษกของสมเด็จพระราชินีนาถเอลิซาเบธที่ 2
ฤดูกาลที่ 4 ดำเนินเรื่องตั้งแต่ พ.ศ. 2522 ถึง พ.ศ. 2533 ครอบคลุมเหตุการณ์สำคัญอันประกอบไปด้วยการขึ้นดำรงตำแหน่งนายกรัฐมนตรีของนางมาร์กาเร็ต แทตเชอร์ นายกรัฐมนตรีหญิงคนแรกของสหราชอาณาจักร, การลอบสังหารลอร์ดเมาต์แบทเทน, การอภิเษกสมรสของเจ้าฟ้าชายชาร์ลส์ เจ้าชายแห่งเวลส์กับเลดี้ไดอาน่า สเปนเซอร์, สงครามหมู่เกาะฟอล์กแลนด์, การบุกรุกพระราชวังบักกิ้งแฮมของนายไมเคิล เฟแกน, วิกฤตเหยียดสีผิวในแอฟริกาใต้ และการลงจากอำนาจของแทตเชอร์
ฤดูกาลที่ 5 ดำเนินเรื่องตั้งแต่ พ.ศ. 2534 ถึง พ.ศ. 2540 ครอบคลุมเหตุการณ์สำคัญอันประกอบไปด้วยการปลดระวางเรือยอชต์หลวงบริแทนเนีย, การแยกทางและหย่าร้างของเจ้าฟ้าชายชาร์ลส์ เจ้าชายแห่งเวลส์กับไดอาน่า เจ้าหญิงแห่งเวลส์, การหย่าร้างของเจ้าฟ้าชายแอนดรูว์ ดยุกแห่งยอร์กกับซาราห์ ดัชเชสแห่งยอร์ก, การเสกสมรสระหว่างเจ้าฟ้าหญิงแอนน์กับนาวาโททิโมธี ลอว์เรนซ์, เหตุเพลิงไหม้ปราสาทวินด์เซอร์, พระราชดำรัส "ปีแห่งหายนะ" พ.ศ. 2535, การเสด็จเยือนรัสเซียของสมเด็จพระราชินีนาถเอลิซาเบธที่ 2 และเจ้าชายฟิลิป ดยุกแห่งเอดินบะระ พ.ศ. 2537, การสัมภาษณ์ไดอาน่า เจ้าหญิงแห่งเวลส์ในรายการพาโนราม่า และการส่งคืนฮ่องกงให้แก่จีนของสหราชอาณาจักร พ.ศ. 2540
สำหรับฤดูกาลที่ 6 ซึ่งจะเป็นฤดูกาลสุดท้าย เนื้อหาจะดำเนินเรื่องราวๆ พ.ศ. 2540 ถึง พ.ศ. 2548 ครอบคลุมเหตุการณ์สำคัญอันประกอบไปด้วยการเสียชีวิตของไดอาน่า เจ้าหญิงแห่งเวลส์, การดำรงตำแหน่งนายกรัฐมนตรีของโทนี่ แบลร์, การสิ้นพระชนม์ของเจ้าฟ้าหญิงมาร์กาเร็ตและสมเด็จพระราชินีเอลิซาเบธ พระราชชนนี, พระราชพิธีกาญจนาภิเษกของสมเด็จพระราชินีนาถเอลิซาเบธที่ 2, การอภิเษกสมรสของเจ้าฟ้าชายชาร์ลส์ เจ้าชายแห่งเวลส์กับคามิลล่า พาร์คเกอร์-โบวล์ส และความสัมพันธ์ช่วงต้นของเจ้าชายวิลเลียมกับแคทเธอรีน มิดเดิลตัน
การออกอากาศ

| ฤดูกาล | ฤดูกาล | จำนวนตอน | จำนวนตอน | วันที่เผยแพร่ | วันที่เผยแพร่ |
| --- | --- | --- | --- | --- | --- |
|  | 1 | 10 | 10 | 4 พฤศยิกายน พ.ศ. 2559 | 4 พฤศยิกายน พ.ศ. 2559 |
|  | 2 | 10 | 10 | 8 ธันวาคม พ.ศ. 2560 | 8 ธันวาคม พ.ศ. 2560 |
|  | 3 | 10 | 10 | 17 พฤศจิกายน พ.ศ. 2562 | 17 พฤศจิกายน พ.ศ. 2562 |
|  | 4 | 10 | 10 | 15 พฤศจิกายน พ.ศ. 2563 | 15 พฤศจิกายน พ.ศ. 2563 |
|  | 5 | 10 | 10 | 9 พฤศจิกายน พ.ศ. 2565 | 9 พฤศจิกายน พ.ศ. 2565 |
|  | 6 | 10 | 4 | 16 พฤศจิกายน พ.ศ. 2566 | 16 พฤศจิกายน พ.ศ. 2566 |
|  | 6 | 10 | 6 | 14 ธันวาคม พ.ศ. 2566 | 14 ธันวาคม พ.ศ. 2566 |
วันพีซ (ซีรีส์โทรทัศน์ พ.ศ. 2566)

ซีรีสโทรทัศน์ผ่านสัญญาณต่อเนื่อง
| วันพีซ |
| --- | --- |
ประเภท:   โลดโผน-ผจญภัย  สุขนาฏกรรม  จินตนิมิต 
เค้าโครงจาก: วันพีซ โดย เออิจิโร โอดะ
พัฒนาโดย:   แมตต์ โอเวนส์  สตีเวน มาเอดะ 
แสดงนำ:   อิญญากิ โกดอย  มักเก็นยู อาราตะ  เอมิลี่ รัด  เจคอบ กิบสัน  ทาซ สกายลาร์ 
ประเทศแหล่งกำเนิด: สหรัฐอเมริกา ญี่ปุ่น
ภาษาต้นฉบับ: อังกฤษ
จำนวนฤดูกาล: 2
จำนวนตอน: 8
การผลิต
ผู้อำนวยการผลิต:   เออิจิโร โอดะ  Marty Adelstein  Becky Clements  แมตต์ โอเวนส์  สตีเวน มาเอดะ 
สถานที่ถ่ายทำ: แอฟริกาใต้
ผู้กำกับภาพ:   นิโคล เฮิร์สช์ วิเทกเกอร์  Michael Wood 
ผู้ลำดับภาพ:   Eric Litman  Tessa Verfus  Kevin D. Ross  Tirsa Hackshaw 
ความยาวตอน: 49–63 นาที
บริษัทผู้ผลิต:   ทูมอร์โรว์สตูดิโอ  ชูเอชะ 
ออกอากาศ
เครือข่าย: เน็ตฟลิกซ์
ออกอากาศ: 31 สิงหาคม พ.ศ. 2566
การแสดงที่เกี่ยวข้อง
วันพีซ
วันพีซ (ONE PIECE) เป็นซีรีส์โทรทัศน์ผ่านสัญญาณต่อเนื่องแนวผจญภัย-จินตนิมิต พัฒนาโดยแมตต์ โอเวนส์และสตีเวน มาเอดะสำหรับการฉายทางเน็ตฟลิกซ์ ซีรีส์เป็นการดัดแปลงเป็นรูปแบบคนแสดงของซีรีส์มังงะญี่ปุ่นชื่อเรื่องเดียวกันในปี พ.ศ. 2540 ที่กำลังดำเนินเรื่องอยู่ในปัจจุบันโดยเออิจิโร โอดะ ผลิตโดยทูมอร์โนว์สตูดิโอส์และชูเอชะ (ซึ่งเป็นสำนักพิมพ์ผู้ตีพิมพ์มังงะ) นักแสดงหลักของซีรีส์ได้แก่ อิญญากิ โกดอย, มักเก็นยู อาราตะ, เอมิลี่ รัด, เจคอบ กิบสัน และ ทาซ สกายลาร์ ซีรีส์ฉายในวันที่ 31 สิงหาคม พ.ศ. 2566 ซีรีส์ได้รับคำวิจารณ์ในแง่บวก ถึงการแสดง การคัดเลือกนักแสดง ดนตรี เพลงประกอบ และความซื่อสัตย์ต่อมังงะ รวมถึงเป็นพัฒนาการของทีมผู้สร้างที่สามารถข้ามผ่านความล้มเหลวจากซีรีส์ก่อนหน้า คาวบอย บีบ๊อป ในวันที่ 15 กันยายน ซีรีส์นั้นได้รับอนุมัติให้สร้างซีซั่น 2 ต่อ โดยมีกำหนดสตรีมมิ่ง สิ้นปี 2567 รวมถึงการปรากฏตัวของ โทนี่ โทนี่ ช็อปเปอร์
เนื้อเรื่อง

ซีรีส์เป็นเรื่องราวเกี่ยวกับการผจญภัยของกลุ่มโจรสลัดหมวกฟางในการสำรวจมหาสมุทร ดินแดน และสถานที่อันตรายอื่น ๆ เพื่อตามหา "วันพีซ" สมบัติในตำนานที่จะทำให้มังกี้ ดี. ลูฟี่กัปตันของกลุ่มเป็น "ราชาโจรสลัด"
รายชื่อตอน

| ตอน | ชื่อ | กำกับโดย | เขียนโดย  | วันที่เผยแพร่ครั้งแรก  |
| --- | --- | --- | --- | --- |
| 1 | "รุ่งสางของการผจญภัย (Romance Dawn)" | Marc Jobst | Matt Owens & Steven Maeda | 31 สิงหาคม 2566 (2566-08-31) |
| 2 | "โจรสลัดหมวกฟาง (The Man in the Straw Hat)" | Marc Jobst | Ian Stokes | 31 สิงหาคม 2566 (2566-08-31) |
| 3 | "เรื่องเล่าเหลือเชื่อ (Tell No Tales)" | Emma Sullivan | Matt Owens & Damani Johnson | 31 สิงหาคม 2566 (2566-08-31) |
| 4 | "โจรสลัดกำลังมา (The Pirates Are Coming)" | Emma Sullivan | Tiffany Greshler and Tom Hyndman | 31 สิงหาคม 2566 (2566-08-31) |
| 5 | "บาราติเอพร้อมให้บริการ (Eat at Baratie!)" | Tim Southam | Laura Jacqmin | 31 สิงหาคม 2566 (2566-08-31) |
| 6 | "เชฟกับเด็กรับใช้ (The Chef and the Chore Boy)" | Tim Southam | Steven Maeda and Diego Gutierrez | 31 สิงหาคม 2566 (2566-08-31) |
| 7 | "หญิงสาวผู้มีรอยสักปลาฉนาก (The Girl with the Sawfish Tattoo)" | Josef Wladyka | Tiffany Greshler & Ian Stokes and Allison Weintraub & Lindsay Gelfand | 31 สิงหาคม 2566 (2566-08-31) |
| 8 | "ร้ายกาจที่สุดในโลกตะวันออก (Worst in the East)" | Josef Wladyka | Matt Owens and Steven Maeda | 31 สิงหาคม 2566 (2566-08-31) |
แหล่งข้อมูลอื่น

วันพีซ ที่เน็ตฟลิกซ์
วันพีซ ที่อินเทอร์เน็ตมูวีเดตาเบส
ข้ามสีทันดร

| ข้ามสีทันดร |
| --- | --- |
แนว: ดราม่า
สร้างโดย: บริษัท จันทร์ 25 จำกัด ร่วมกับ บริษัท เพ็ญพุธ จำกัด
บทประพันธ์: กฤษณา อโศกสิน
บทละครโทรทัศน์: กู๊ดโฮป
กำกับโดย: อัษฎาวุธ เหลืองสุนทร
แสดงนำ: ธนวรรธน์ วรรธนะภูติ   ศิรินทร์ ปรีดียานนท์   พชร จิราธิวัฒน์
ดนตรีแก่นเรื่องเปิด: ฉันไม่ยอม (ให้ฟ้าลิขิต) - สิงโต นำโชค
ดนตรีแก่นเรื่องปิด: เธอคือทุกสิ่ง - โบกี้ไลอ้อน
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 14 ตอน
การผลิต
ผู้จัดละคร: อัษฎาวุธ เหลืองสุนทร
ความยาวตอน: 150 นาที
ออกอากาศ
สถานีโทรทัศน์: สถานีวิทยุโทรทัศน์ไทยทีวีสีช่อง 3, ไลน์ทีวี
ออกอากาศ: 21 มิถุนายน พ.ศ. 2561 – 8 สิงหาคม พ.ศ. 2561
ข้ามสีทันดร เป็นนวนิยายที่แต่งโดย กฤษณา อโศกสิน ซึ่งเป็นนามปากกาของสุกัญญา ชลศึกษ์ ข้ามสีทันดรได้รับรางวัลหนังสือดีเด่นในปี พ.ศ. 2540 ข้ามสีทันดรเป็นนวนิยายที่มีเรื่องราวสะท้อนปัญหาครอบครัวที่เป็นอุทาหรณ์ให้สังคมได้ตระหนักถึงโทษพิษภัยของยาเสพติด ผูกแต่งเรียงร้อยเรื่องราวขึ้นมาในรูปนวนิยาย โดยนำการท่องเที่ยวแอฟริกาใต้มาประกอบเป็นฉากในเรื่องซึ่งสอดรับกันอย่างสมเหตุสมผลคล้องจองกันเป็นอันดี
การสร้างเป็นละครโทรทัศน์

ข้ามสีทันดรสร้างเป็นละครโทรทัศน์ถึง 2 ครั้งด้วยกัน ครั้งแรกเมื่อปี พ.ศ. 2542 เขียนบทโทรทัศน์โดย ศัลยา สุขะนิวัตติ์ กำกับการแสดงโดย สุชาติ ทับแป้น ละครเรื่องนี้ถือเป็นการเล่นละครโทรทัศน์ครั้งแรกของ ธีรภัทร์ สัจจกุล ในบทบาทสุดท้าทาย ประกบคู่กับนางเอก สุวนันท์ คงยิ่ง ร่วมด้วย จักรกฤษณ์ คชรัตน์, ทรงสิทธิ์ รุ่งนพคุณศรี, ดวงดาว จารุจินดา, ดวงตา ตุงคะมณี, วันชัย เผ่าวิบูลย์, พอเจตน์ แก่นเพชร ออกอากาศปี พ.ศ. 2542 ทางช่อง 7
และนำกลับมาสร้างใหม่อีกครั้งในปี พ.ศ. 2561 โดย บริษัท จันทร์ 25 จำกัด มอบทีมผลิต เพ็ญพุธ เขียนบทโทรทัศน์โดย กู๊ดโฮป กำกับการแสดงโดย อัษฎาวุธ เหลืองสุนทร แล้วเป็นการพลิกบทบาทครั้งสำคัญของ ธนวรรธน์ วรรธนะภูติ, พชร จิราธิวัฒน์, ศิรินทร์ ปรีดียานนท์, ร่วมด้วย เพ็ญพักตร์ ศิริกุล, นพพล โกมารชุน, อริศรา วงษ์ชาลี, ธนากร โปษยานนท์ และนักแสดงมากฝีมืออีกคับคั่ง ในเวอร์ชั่นครั้งนี้ได้ยกกองไปถ่ายทำไกลถึง แอฟริกาใต้ ตามเนื้อหาบทประพันธ์ ออกอากาศทุกวันพุธ - พฤหัสบดี เริ่ม 21 มิถุนายน พ.ศ. 2561 ทาง ช่อง 3
เรื่องย่อ

ยุพรา เพื่อนสนิทของ เดือนสิบ เห็นเธอเป็นทุกข์เรื่อง ดวล น้องชาย อีกทั้งปัญหาชีวิตมากมายรู้สึกสงสารอยากช่วยผ่อนคลาย จึงชวนเดือนสิบไปเที่ยว แอฟริกา กับคณะทัวร์ ที่มี ชีวาตม์ เป็นหัวหน้าคณะ ระหว่างเดินทางทุกคนในทัวร์ต่างตื่นเต้นกับการส่องสัตว์ ป่า นานาชนิด และ มหาสมุทรแอฟริกา จะมีเพียงแต่ เที่ยงวัน ชายหนุ่มซึ่งมีอดีตเคยติดเฮโรอีนมาเป็นเวลานาน 10 ปี เพียงคนเดียวที่มีทีท่าไม่แยแสต่อสิ่งที่พบเห็น ทำให้ นางสวาท ผู้เป็นแม่เฝ้าคอยดูด้วยความห่วงใยมากเกินปกติ จนเป็นที่ผิดสังเกตของเดือนสิบและทุกคน โดยเฉพาะ นางรื่นเริง ที่มักคอยจ้องจับผิดสองแม่ลูก เพราะนางรู้อดีตของเที่ยงวัน
ในระหว่างการเดินทางชีวาตม์ทำตัวเป็นหัวหน้าคณะที่ดี คอยดูแลลูกทัวร์ทุกคน โดยเฉพาะนางสวาทและเที่ยงวันที่มักจะแยกตัวไม่ยุ่งเกี่ยวกับใคร เที่ยงวันรู้สึกอึดอัดกับสายตาแปลก ๆ ของบางคนในคณะทัวร์ แต่ก็พยายามทำใจยอมรับสภาพความเป็นจริง เขาเริ่มสังเกตและทำความคุ้นเคยกับเดือนสิบ และหันมาเอาใจใส่มารดาที่คอยเฝ้าตามตัวเขาด้วยความห่วงใย ครั้งแรกเที่ยงวันรู้สึกหวาดระแวงเดือนสิบ เพราะคิดว่าเดือนสิบเป็นเหมือนคนอื่น ๆ ที่อยากรู้เรื่องการติดยาของเขา แต่เมื่อเห็นความร่าเริงสดใสและความเป็นกันเองของเดือนสิบและยุพรา เที่ยงวันรู้สึกสบายใจและคลายความอึดอัดลง แต่ในบางครั้งเที่ยงวันก็สังเกตเห็นว่าเดือนสิบมีนัยน์ตาที่เลื่อนลอย เคว้งคว้างเหมือนมีเรื่องอยู่ในใจ ยุพราพยายามบอกให้เดือนสิบลืมปัญหาที่บ้านและความกังวลในเรื่องของลำธารคนรักไปก่อน
นักแสดง

| ละครโทรทัศน์ | พ> ศ. 2542 | พ> ศ. 2561 |
| --- | --- | --- |
| สถานีออกอากาศ | ช่อง 7 | ช่อง 3 |
| ผู้ผลิต | ดาราวิดีโอ | เพ็ญพุธ (ในเครือ ดูมันส์ดี) |
| บทโทรทัศน์ | ศัลยา สุขะนิวัตติ์ | กู๊ดโฮป |
| ผู้กำกับการแสดง | สุชาติ ทับแป้น | อัษฎาวุธ เหลืองสุนทร |
นักแสดงหลัก
| เที่ยงวัน | ธีรภัทร์ สัจจกุล | ธนวรรธน์ วรรธนะภูติ |
| เดือนสิบ ดีเลิศสกุล | สุวนันท์ คงยิ่ง | ศิรินทร์ ปรีดียานนท์ |
| ดวล | จักรกฤษณ์ คชรัตน์ | พชร จิราธิวัฒน์ |
| ชีวาตม์ |  | รังสิต ศิรนานนท์ |
| ยุพรา | ธิติยา นพพงษากิจ | พริมา พันธุ์เจริญ |
นักแสดงสมทบ
| กิ่งคำ | จรีญา พจน์สมพงส์ | นวินดา เบอร์ต๊อดตี้ |
| ลำธาร | ทรงสิทธิ์ รุ่งนพคุณศรี | สมิทธิ ลิขิตมาศกุล |
| สกาว ดีเลิศสกุล (แม่ของเดือนสิบ) | ดวงดาว จารุจินดา | อริศรา วงษ์ชาลี |
| ดำเกิง ดีเลิศสกุล (พ่อของเดือนสิบ) | วันชัย เผ่าวิบูลย์ | ธนากร โปษยานนท์ |
| สวาท (แม่ของเที่ยงวัน) / สวาทวิมล (2561) | ดวงตา ตุงคะมณี | เพ็ญพักตร์ ศิริกุล |
| ทูน (พ่อของเที่ยงวัน) | พอเจตน์ แก่นเพชร | นพพล โกมารชุน |
| หม่อมหลวงยี่สุ่น (แม่ของลำธาร) | สุดารัตน์ เดชากุล | คาร่า พลสิทธิ์ |
| รื่นเริง | สุทธิจิตร วีระเดชกำแหง | อภิรดี ภวภูตานนท์ |
| คุณเชิญจิต |  | สุปราณี เจริญผล |
| บุญหยาด (พี่สาวร่วมแม่ของหม่อมหลวงยี่สุ่น) | สิริยา นฤนาท | ดีใจ ดีดีดี |
| ก้านวงศ์ | สมเจตน์ สะอาด | นราวิชญ์ จิตรบรรจง |
| หมอตาม |  | ปวิช เวียงนนท์ |
| ฟาน | น้ำทิพย์ เสียมทอง | แจ๊คกี้ ชาเคอลีน |
| เอน | ดอน พฤกษ์พยุง | รพีพงศ์ ทับสุวรรณ |
| เงินยวง (น้องสาวของลำธาร) |  | อัญชลิกา ณ พัทลุง |
| นารา |  | รัญชน์รวี เอื้อกูลวราวัตร |
| โอเล่ |  | เตชินท์ พลอยเพชร |
| นภางค์ | ศิริลดา นามรัตน์ | รัศมี ทองสิริไพรศรี |
|  | มนต์ทิพย์ พันธ์ุเพ็ง |  |
| มิถุนา |  | พรหมภัสสร เจียมสกุลศักดิ์ |
นักแสดงรับเชิญ
| วาวาตู |  | มอริส เค |
| กำไล (แม่ของเมฆ) | เสาวนีย์ เจิมงามพริ้ง | กวินนา สุวรรณประทีป |
| แม่อร (หัวหน้าสถานบำบัดบ้านโอบอุ้ม) | พรรณี โต๊ะนายี | สุกัญญา มิเกล |
| ป้าอ้วน | เยาวเรศ นิสากร | วันทนา บุญบันเทิง |
| เฮียหมู |  | กลศ อัทธเสรี |
| ทับทิม |  | ปติมา จงยิ่งศิริ |
| ศรา (เพื่อนสนิทของกิ่งคำ) |  | ธนิตา จิรพณิช |
| เมฆ | ด.ช.สกลเดช อัชรวรานนท์ | ด.ช.ธีระภพ ทรงวาจา |
| ปูลม |  | ด.ญ.อรวรรยา โตสมบัติ |
| ตำรวจ |  | สิริเวช เจริญชนม์ |
| หลวงพ่อ |  | โยธิน มาพบพันธ์ |
| พ่อของนารา |  | ประพฤติธรรม คุ้มชาติ |
| ตำรวจ |  | จตุพร อนุโชค |
| หมอ |  | โอภาส สุทธิเพียร |
| ตำรวจ |  | สุรเชษฐ์ คล้ายสุบรรณ |
| เดือนสิบ (วัยเด็ก) |  | ด.ญ.นภัสธนันท์ นิมจิรวัฒน์ |
| ดวล (วัยเด็ก) |  | ด.ช.ณัฐพัชร์ นิมจิรวัฒน์ |
รางวัล

| งานประกาศผลรางวัล | รางวัล | ผู้เข้าชิง | ผลรางวัล | หมายเหตุ |
| --- | --- | --- | --- | --- |
| รางวัลโทรทัศน์ทองคำ ครั้งที่ 14 | ดาราสนับสนุนชายดีเด่น | จักรกฤษณ์ คชรัตน์ | ชนะ |  |
| รางวัลโทรทัศน์ทองคำ ครั้งที่ 14 | ดาราสนับสนุนชายดีเด่น | วันชัย เผ่าวิบูลย์ | เสนอชื่อเข้าชิง |  |
| รางวัลโทรทัศน์ทองคำ ครั้งที่ 14 | ดาราสนับสนุนหญิงดีเด่น | ดวงดาว จารุจินดา | เสนอชื่อเข้าชิง |  |
| รางวัลโทรทัศน์ทองคำ ครั้งที่ 14 | ละครสร้างสรรค์สังคมดีเด่น | ข้ามสีทันดร | ชนะ |  |

| รางวัลเมขลา ครั้งที่ 19 | ผู้แสดงสนับสนุนหญิงดีเด่น | ดวงดาว จารุจินดา | ชนะ |  |
| รางวัลเมขลา ครั้งที่ 19 | ผู้แสดงนำชายดีเด่น | ธีรภัทร์ สัจจกุล | ชนะ |  |
20 สิงหาคม 2561 รางวัลละครโทรทัศน์สร้างสรรค์ ที่สื่อถึงการป้องกันและแก้ไขปัญหาผู้เสพติดยาเสพติดโดยบทบาทครอบครัวดีเยี่ยม ในการประชุมเชิงปฏิบัติการ Drugs Forum ครั้งที่ 2 กระทรวงสาธารณสุข
"สำนักงานปลัดกระทรวงสาธารณสุข" หน่วยงานที่ดูแลกำกับด้านยาเสพติด
6 สิงหาคม 2561 ท่านอธิบดีกรมราชทัณฑ์มอบของที่ระลึกผลงานจากฝีมือผู้ต้องขังในเรือนจำ ให้แก่ผู้จัดและผู้กำกับการแสดง ในฐานะผู้จัดละคร "ข้ามสีทันดร"
เพื่อขอบคุณที่สร้างละครสะท้อนสังคมเพื่อกระตุ้นให้คนในสังคมตระหนักถึงภัยร้ายของยาเสพติด
2 ธันวาคม 2561 รางวัลทีวีสีขาว
บทโทรทัศน์ดีเด่น “กู๊ดโฮบ”
นักแสดงสมทบชายดีเด่น พชร จิราธิวัฒน์
- ละครสร้างสรรค์สังคมดีเด่น - ข้ามสีทันดร
| งานประกาศผลรางวัล  | รางวัล  | ผู้เข้าชิง  | ผลรางวัล  | หมายเหตุ  |
| --- | --- | --- | --- | --- |
แหล่งข้อมูลอื่น

ข้ามสีทันดร (2018) ที่สยามโซน
ข้ามสีทันดร เรื่องย่อ เก็บถาวร 2020-08-12 ที่ เวย์แบ็กแมชชีน ออนไลน์ไอดอล
เรื่องย่อละคร ข้ามสีทันดร drama.nangdee.com
อ่านบทละคร เรื่องย่อ ข้ามสีทันดร เก็บถาวร 2018-06-21 ที่ เวย์แบ็กแมชชีน TrueID Dara
สโมสรฟุตบอลนอตทิงแฮมฟอเรสต์ในฤดูกาล 2022–23

ฤดูกาล 2022–23 เป็นฤดูกาลที่ 157 ในการดำรงอยู่ของ นอตทิงแฮมฟอเรสต์ และเป็นฤดูกาลแรกของสโมสรที่หวนคืนสู่ลีกสูงสุดของ ฟุตบอลอังกฤษ ตั้งแต่ฤดูกาล 1998–99 นอกจากพรีเมียร์ลีกแล้ว ฟอเรสต์จะเข้าร่วมการแข่งขัน เอฟเอคัพ และ อีเอฟแอลคัพ ในฤดูกาลนี้
สรุปฤดูกาล

หลังจากเลื่อนชั้นกลับสู่ลีกสูงสุดในรอบ 23 ปีแล้ว นอตทิงแฮมฟอเรสต์ ก็ได้ทำการปล่อยตัวและปล่อยยืมนักเตะไปหลายราย กระทั่งวันจันทร์ที่ 20 มิถุนายน ทางสโมสรได้ทำการซื้อตัวนักเตะเข้ามาเสริมทัพคือ ไรอัน แฮมมอนด์ นายทวารดาวรุ่งจาก มิลล์วอลล์ แบบไม่มีค่าตัวด้วยสัญญา 1 ปีโดยเข้ามาอยู่ในชุด ยู-23 ต่อมาในวันเสาร์ที่ 25 มิถุนายน ได้ซื้อตัว ไตโว อโวนิยี กองหน้าทีมชาติไนจีเรีย ซึ่งเป็นอดีตนักเตะของ ลิเวอร์พูล จาก อูนีโอนแบร์ลีน มาร่วมทีมแบบไม่เปิดเผยค่าตัว แต่มีรายงานระบุว่าประมาณ 17 ล้านปอนด์ (ประมาณ 731 ล้านบาท) โดยเป็นการทำลายสถิติสโมสร ซึ่งลิเวอร์พูลจะได้เงินส่วนแบ่ง 10% จากดีลนี้คือ 1.7 ล้านปอนด์ (ประมาณ 73.1 ล้านบาท)
จากนั้นในวันเสาร์ที่ 2 กรกฎาคม พวกเขาได้บรรลุข้อตกลงในการยืมตัว ดีน เฮนเดอร์สัน ผู้รักษาประตูมือ 2 ของ แมนเชสเตอร์ยูไนเต็ด มาใช้งานเป็นเวลา 1 ฤดูกาลโดยไม่มีออปชั่นซื้อขาด ในวันถัดมา พวกเขาบรรลุข้อตกลงในการคว้าตัว ชูเลียน บียองกอน แบ็คซ้ายชาวฝรั่งเศสวัย 22 ปีจากสโมสร ทรัว ด้วยสัญญา 3 ปีค่าตัว 5 ล้านปอนด์
การแข่งขัน > สถิติทั้งหมด

| การแข่งขัน | นัดแรก | นัดสุดท้าย | เริ่มต้นที่รอบ | ตำแหน่งสุดท้าย | บันทึก> แข่ง | บันทึก> ชนะ | บันทึก> เสมอ | บันทึก> แพ้ | บันทึก> ได้ | บันทึก> เสีย | บันทึก> ต่าง | บันทึก> ชนะ % |
| --- | --- | --- | --- | --- | --- | --- | --- | --- | --- | --- | --- | --- |
| พรีเมียร์ลีก | 6 สิงหาคม ค.ศ. 2022 | 28 พฤษภาคม ค.ศ. 2023 | นัดที่ 1 |  | 15 | 3 | 4 | 8 | 11 | 30 | −19 | 020.00 |
| เอฟเอคัพ | TBD |  | รอบ 3 |  | 0 | 0 | 0 | 0 | 0 | 0 | +0 | !— |
| อีเอฟแอลคัพ | 23 สิงหาคม ค.ศ. 2022 |  | รอบ 2 |  | 2 | 2 | 0 | 0 | 5 | 0 | +5 | 100.00 |
| รวม | รวม | รวม | รวม | รวม | 17 | 5 | 4 | 8 | 16 | 30 | −14 | 029.41 |
ปรับปรุงข้อมูลล่าสุด: 12 พฤศจิกายน ค.ศ. 2022
แหล่งที่มา: ซอคเกอร์เวย์
การแข่งขัน > พรีเมียร์ลีก

บทความหลัก: พรีเมียร์ลีก ฤดูกาล 2022–23
การแข่งขัน > พรีเมียร์ลีก > ตารางคะแนน

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 14 | เวสต์แฮมยูไนเต็ด | 38 | 11 | 7 | 20 | 42 | 55 | −13 | 40 | ผ่านเข้าสู่ ยูโรปาลีก รอบแบ่งกลุ่ม |
| 15 | บอร์นมัท | 38 | 11 | 6 | 21 | 37 | 71 | −34 | 39 |  |
| 16 | นอตทิงแฮมฟอเรสต์ | 38 | 9 | 11 | 18 | 38 | 68 | −30 | 38 |  |
| 17 | เอฟเวอร์ตัน | 38 | 8 | 12 | 18 | 34 | 57 | −23 | 36 |  |
| 18 | เลสเตอร์ซิตี (R) | 38 | 9 | 7 | 22 | 51 | 68 | −17 | 34 | ตกชั้นสู่ อีเอฟแอลแชมเปียนชิป |
แหล่งข้อมูล: พรีเมียร์ลีก
กฏการจัดอันดับ: 1) คะแนน; 2) ผลต่างประตู; 3) ประตูรวม; 4) หากทีมที่ชนะเลิศ, ทีมที่ตกชั้นหรือทีมที่ผ่านเข้าสู่การแข่งขันของยูฟ่า ไม่สามารถตัดสินได้ตามกฎ 1 ถึง 3, จะมีการบังคับใช้กฎ 4.1 ถึง 4.3 – 4.1) คะแนนที่ได้จากเฮด-ทู-เฮดระหว่างทีมดังกล่าว; 4.2) ประตูทีมเยือนจากเฮด-ทู-เฮดระหว่างทีมดังกล่าว; 4.3) เพลย์ออฟ
 ตกชั้น
Notes:
↑  เวสต์แฮมยูไนเต็ดได้เข้าร่วมแข่งขัน ยูโรปาลีก รอบแบ่งกลุ่ม จากการชนะเลิศ ยูฟ่ายูโรปาคอนเฟอเรนซ์ลีก ฤดูกาล 2022–23
การแข่งขัน > เอฟเอคัพ

บทความหลัก: เอฟเอคัพ ฤดูกาล 2022–23
เดอะ เรดส์ ถูกจับสลากออกไปเยือน แบล็กพูล ในรอบที่สาม.
| 0 | 1 | 2 | 3 | 4 |
| --- | --- | --- | --- | --- |
| 7 มกราคม ค.ศ. 2023 รอบ 3 | แบล็กพูล | 4–1 | นอตทิงแฮมฟอเรสต์ | แบล็กพูล |
| 15:00 GMT |  Ekpiteta  17'  Poveda  64',  64'  Hamilton  71'  Yates  87' | รายงาน |  Colback  45'  Johnson  80'  Yates  90+2' | สนามกีฬา: บลูมฟีลด์โรด ผู้ชมในสนาม: 8,750 ผู้ตัดสิน: James Linington |
การแข่งขัน > อีเอฟแอลคัพ

บทความหลัก: อีเอฟแอลคัพ ฤดูกาล 2022–23
ฟอเรสต์เข้าสู่การแข่งขันในรอบสองและถูกจับสลากออกไปเยือน กริมสบีทาวน์. อีกหนึ่งเกมเยือน, พบกับ แบล็กเบิร์นโรเวอส์ ุถูกจับสลากในรอบที่สี่.
| 0 | 1 | 2 | 3 | 4 |
| --- | --- | --- | --- | --- |
| 23 สิงหาคม ค.ศ. 2022 รอบ 2 | กริมสบีทาวน์ | 0–3 | นอตทิงแฮมฟอเรสต์ | คลีทอร์ปส์ |
| 19:45 BST |  | รายงาน |  ยาเตส  18'  เซอร์ริดจ์  35', 77',  70' | สนามกีฬา: บลันเดลล์ พาร์ก ผู้ชมในสนาม: 8,418 คน ผู้ตัดสิน: เซ็บ สต็อกบริดจ์ |
| 0 | 1 | 2 | 3 | 4 |
| --- | --- | --- | --- | --- |
| 9 พฤศจิกายน ค.ศ. 2022 รอบ 3 | นอตทิงแฮมฟอเรสต์ | 2–0 | ทอตนัมฮอตสเปอร์ | เวสต์ บริดก์ฟอร์ด |
| 19:45 GMT |  ลูดิ  50'  ลินการ์ด  57',  64'  ม็องกาลา  68'  75' | รายงาน |  บิสซูมา  67'  กูลูเซฟสกี  87'  ไดเออร์  90+4' | สนามกีฬา: ซิตีกราวด์ ผู้ชมในสนาม: 28,384 คน ผู้ตัดสิน: ปีเตอร์ แบงก์ส |
| 0 | 1 | 2 | 3 | 4 |
| --- | --- | --- | --- | --- |
| 20 ธันวาคม ค.ศ. 2022 รอบ 4 | แบล็กเบิร์นโรเวอส์ | 1–4 | นอตทิงแฮมฟอเรสต์ | แบล็กเบิร์น |
| 19:45 GMT |  วาร์ตัน  44',  52' | รายงาน |  จอห์นสัน  13' (ลูกโทษ), 90+2'  ลินการ์ด  53'  วอร์รอลล์  55'  อาโวนิยี  79'  โคลแบ็ก  84' | สนามกีฬา: อีวุดพาร์ก ผู้ชมในสนาม: 15,138 คน ผู้ตัดสิน: โรเบิร์ต โจนส์ |
| 0 | 1 | 2 | 3 | 4 |
| --- | --- | --- | --- | --- |
| 10 มกราคม ค.ศ. 2023 รอบก่อนรองชนะเลิศ | นอตทิงแฮมฟอเรสต์ | 1–1  (4–3 ลูกโทษ) | วุลเวอร์แฮมป์ตันวอนเดอเรอส์ | เวสต์ บริดก์ฟอร์ด |
| 19:45 GMT |  Boly  18'  Aurier  88'  Yates  90+4' | รายงาน |  Kilman  37'  Jiménez  64'  Neves  74'  Nunes  88'  Podence  88' | สนามกีฬา: ซิตีกราวด์ ผู้ชมในสนาม: 28,656 ผู้ตัดสิน: Graham Scott |
|  | ยิงลูกโทษ | ยิงลูกโทษ | ยิงลูกโทษ |  |
|  |  Surridge   Freuler   Worrall   Gibbs-White   Colback  |  |   Neves   Podence   Nunes   Cunha   Hodge |  |
| 0 | 1 | 2 | 3 | 4 |
| --- | --- | --- | --- | --- |
| 25 มกราคม ค.ศ. 2023 (2023-01-25) รอบรองชนะเลิศเลกที่ 1 | นอตทิงแฮมฟอเรสต์ | 0–3 | แมนเชสเตอร์ยูไนเต็ด | เวสต์ บริดก์ฟอร์ด |
| 20:00 GMT |  | รายงาน |  Rashford  6'  Weghorst  45'  Pellistri  84'  Fernandes  89' | สนามกีฬา: ซิตีกราวด์ ผู้ชมในสนาม: 29,325 ผู้ตัดสิน: Michael Oliver |
| 0 | 1 | 2 | 3 | 4 |
| --- | --- | --- | --- | --- |
| 1 กุมภาพันธ์ ค.ศ. 2023 (2023-02-01) รอบรองชนะเลิศเลกที่ 2 | แมนเชสเตอร์ยูไนเต็ด | 2–0  (5–0 ผลประตูรวม) | นอตทิงแฮมฟอเรสต์ | Manchester |
| 20:00 GMT |  Fred  34',  76'  Casemiro  68'  Martial  73' | รายงาน |  Surridge  45+1' | สนามกีฬา: Old Trafford ผู้ชมในสนาม: 72,315 ผู้ตัดสิน: Peter Bankes |
สมเด็จพระมหารัชมังคลาจารย์ (ช่วง วรปุญฺโญ)

ระวังสับสนกับ สมเด็จพระมหาวชิรมังคลาจารย์ (สงัด ปญฺญาวุโธ)
| สมเด็จพระมหารัชมังคลาจารย์ (ช่วง วรปุญฺโญ) |
| --- | --- |

คำนำหน้าชื่อ: ท่านเจ้าพระคุณ
ชื่ออื่น: เจ้าพระคุณสมเด็จหลวงปู่ช่วง
ส่วนบุคคล
เกิด: 26 สิงหาคม พ.ศ. 2468
มรณภาพ: 9 ธันวาคม พ.ศ. 2564
นิกาย: มหานิกาย
การศึกษา: เปรียญธรรม 9 ประโยค, นักธรรมชั้นเอก
ตำแหน่งชั้นสูง
ที่อยู่: วัดปากน้ำ ภาษีเจริญ กรุงเทพมหานคร
อุปสมบท: 11 พฤษภาคม พ.ศ. 2488
ตำแหน่ง: อดีตเจ้าอาวาสพระอารามหลวงวัดปากน้ำ ภาษีเจริญ,อดีตประธานสมัชชามหาคณิสสรคณะสงฆ์ฝ่ายมหานิกาย,อดีตผู้ปฏิบัติหน้าที่สมเด็จพระสังฆราช,อดีตประธานกรรมการมหาเถรสมาคม
สมเด็จพระมหารัชมังคลาจารย์ นามเดิม ช่วง นามสกุล สุดประเสริฐ ฉายา วรปุญฺโญ (26 สิงหาคม พ.ศ. 2468 – 9 ธันวาคม พ.ศ. 2564) เป็นสมเด็จพระราชาคณะชั้นสุพรรณบัฏฝ่ายมหานิกาย อดีตเจ้าอาวาสพระอารามหลวงวัดปากน้ำ ภาษีเจริญ,อดีตประธานสมัชชามหาคณิสสรคณะสงฆ์ฝ่ายมหานิกาย,อดีตผู้ปฏิบัติหน้าที่สมเด็จพระสังฆราช และอดีตประธานกรรมการมหาเถรสมาคม
ประวัติ > ชาติภูมิ

สมเด็จพระมหารัชมังคลาจารย์ มีนามเดิมว่า ช่วง นามสกุลสุดประเสริฐ เกิดเมื่อวันพุธที่ 26 สิงหาคม พ.ศ. 2468 ขึ้น 9 ค่ำ เดือน 10 ปีฉลู บ้านเลขที่ 32 ตำบลราชาเทวะ อำเภอบางพลี จังหวัดสมุทรปราการ โยมบิดาและโยมมารดาชื่อ นายมิ่งและนางสำเภา นามสกุลสุดประเสริฐ
ประวัติ > บรรพชา และอุปสมบท

บรรพชาเป็นสามเณร เมื่ออายุได้ 14 ปี จึงได้บรรพชาเมื่อวันจันทร์ที่ 1 พฤษภาคม พ.ศ. 2482 ณ วัดสังฆราชา เขตลาดกระบัง กรุงเทพมหานคร โดยมีพระครูศีลาภิรัต (ทอง) วัดลาดกระบัง กรุงเทพมหานคร เป็นอุปัชฌาย์
อุปสมบทเป็นพระภิกษุ เมื่อวันศุกร์ที่ 11 พฤษภาคม พ.ศ. 2488 ขึ้น 1 ค่ำ เดือน 6 ปีระกา ณ พัทธสีมาวัดปากน้ำ ภาษีเจริญ กรุงเทพมหานคร พระครูบริหารบรมธาตุ (ป่วน เกสโร) วัดนางชี เป็นพระอุปัชฌาย์ พระมงคลเทพมุนี (สด จนฺทสโร) เมื่อครั้งดำรงสมณศักดิ์ที่พระครูสมณธรรมสมาทาน เป็นกรรมวาจาจารย์ ได้รับฉายานามว่า “วรปุญฺโญ”
ประวัติ > การศึกษา/วิทยฐานะ

พ.ศ. 2480 สำเร็จการศึกษาชั้นประถมปีที่ 4 โรงเรียนประชาบาล วัดสังฆราชา เขตลาดกระบัง กรุงเทพมหานคร
พ.ศ. 2484 นักธรรมชั้นโท วัดสังฆราชา เขตลาดกระบัง กรุงเทพมหานคร
พ.ศ. 2490 นักธรรมชั้นเอก สำนักเรียนวัดปากน้ำ ภาษีเจริญ กรุงเทพมหานคร
พ.ศ. 2492 เปรียญธรรม 7 ประโยค สำนักเรียนวัดปากน้ำ ภาษีเจริญ กรุงเทพมหานคร
พ.ศ. 2497 เปรียญธรรม 9 ประโยค สำนักเรียนวัดเบญจมบพิตรดุสิตวนารามราชวรวิหาร เขตดุสิต กรุงเทพมหานคร
การปกครองบริหารกิจการคณะสงฆ์

พ.ศ. 2495 เป็นเลขานุการสังฆนายก สมเด็จพระวันรัต (ปลด กิตฺติโสภโณ)
พ.ศ. 2499 เป็นผู้ช่วยเจ้าอาวาสวัดปากน้ำ (พระอารามหลวง)
พ.ศ. 2500 เป็นพระอุปัชฌาย์
พ.ศ. 2507 เป็นรองเจ้าคณะภาค 3
พ.ศ. 2508 เป็นเจ้าอาวาสวัดปากน้ำ (พระอารามหลวง)
พ.ศ. 2508-2516 เป็นเจ้าคณะภาค 3 รวม 2 สมัย
พ.ศ. 2517-2528 เป็นเจ้าคณะภาค 17 รวม 3 สมัย
พ.ศ. 2528-2537 เป็นเจ้าคณะภาค 7
พ.ศ. 2532-2562 เป็นกรรมการมหาเถรสมาคม
พ.ศ. 2533-2548 เป็นกรรมการ พ.ศ.ป.
พ.ศ. 2533-2564 เป็นกรรมการ ศ.ต.ภ.
พ.ศ. 2537-2558 เป็นเจ้าคณะใหญ่หนเหนือ
พ.ศ. 2548-2556 เป็นคณะผู้ปฏิบัติหน้าที่สมเด็จพระสังฆราช
พ.ศ. 2556-2557 เป็นประธานคณะผู้ปฏิบัติหน้าที่สมเด็จพระสังฆราช
พ.ศ. 2556 -2560 เป็นประธานกรรมการมหาเถรสมาคม
พ.ศ. 2557-2560 เป็นผู้ปฏิบัติหน้าที่สมเด็จพระสังฆราช
พ.ศ. 2556-2564 ประธานสมัชชามหาคณิสสรคณะสงฆ์ฝ่ายมหานิกาย
งานด้านการศึกษา

พ.ศ. 2487-2492 เป็นครูสอนพระปริยัติธรรมสำนักเรียนวัดปากน้ำ
พ.ศ. 2489 เป็นกรรมการตรวจประโยคธรรมสนามหลวง
พ.ศ. 2491 เป็นกรรมการตรวจประโยคบาลีสนามหลวง
พ.ศ. 2493-2497 เป็นครูสอนพระปริยัติธรรมสำนักเรียนวัดเบญจมบพิตร
พ.ศ. 2498 เป็นผู้นำประโยคบาลีสนามหลวง ไปทำการเปิดสอบในจังหวัดต่าง ๆ เป็นเวลาหลายปีติดต่อกัน
พ.ศ. 2499 เป็นอาจารย์ใหญ่สำนักเรียนวัดปากน้ำ
พ.ศ. 2508 เป็นเจ้าสำนักเรียนวัดปากน้ำ
พ.ศ. 2528-2537 เป็นผู้อำนวยการตรวจธรรมสนามหลวงชั้นตรี ภาค 7
พ.ศ. 2532 เป็นรองแม่กองบาลีสนามหลวง รูปที่ 1
พ.ศ. 2537-2557 เป็นแม่กองบาลีสนามหลวง
พ.ศ. 2538 เป็นกรรมการการศึกษาของคณะสงฆ์